kardosdrur/scandi-wiki huggingface dataset:
Troy Donockley

Troy Donockley (født 30. maj 1964) er en engelsk komponist og multiinstrumentalist, der er bedst kendt for at spille Uilleann pipes. Han har optrådt med mange forskellige grupper og kunstnere, men er nok mest kendt som medlem af det finske symfoniske metalband Nightwish, som han har oprtådt med siden 2007, og siden 2013 har været fuldgyldigt medlem af.

Diskografi

Som Troy Donockley 
 The Unseen Stream (1998) (remastered 2005)
 The Pursuit of Illusion (2003)
 The Madness of Crowds (2009)

Med Nightwish 
 Dark Passion Play (2007) (som gæst)
 Made in Hong Kong EP (2009) (som gæst)
 Imaginaerum (2011) (som gæst)
 Showtime, Storytime Live DVD (2013)
 Endless Forms Most Beautiful (2015)
 Vehicle of Spirit Live DVD (2016)

Med Barbara Dickson 
 Full Circle (2004)
 Time and Tide (2008)
 Words Unspoken (2011)
 To Each & Everyone - The Songs of Gerry Rafferty (2013)

Med The Bad Shepherds 
 Yan, Tyan, Tethera, Methera! (2009)
 By Hook or By Crook (2010)
 Mud Blood & Beer (2013)

Med Iona 
 Iona (1988) (as guest)
 The Book of Kells (1992) (som gæst)
 Beyond These Shores (1993) (as guest)
 Journey Into The Morn (1995)
 Heaven's Bright Sun (1997)
 Woven Cord (1999)
 Open Sky (2000)
 The River Flows (2002)
 The Circling Hour (2006)

Med Dave Bainbridge 
 When Worlds Collide (2005)
 From Silence (2005)

Med Maddy Prior 
 Flesh and Blood (1997)
 Ravenchild (1999)
 Ballads and Candles (2000)
 Arthur The King (2001)
 Lionheart (2003)

Med Midge Ure 
 Duet (2006)

Med You Slosh 
 Glorious Racket (1989)
 Lift Me Up (1991)

Med Auri 
 Auri (2018)

Som sessions/gæstemusiker 
 The Enid – The Seed and the Sower (1987)
 Barbara Dickson – Parcel of Rogues (1994), Full Circle (2004)
 Kathryn Tickell – Debatable Lands (1999)
 Mostly Autumn – The Spirit of Autumn Past (1999), The Last Bright Light (2001), Passengers (2003), Storms Over Still Water (2005), Storms Over London Town (2006), Heart Full of Sky (2007), Glass Shadows (2008), Go Well Diamond Heart (2010), Ghost Moon Orchestra (2012)
 Roy Harper – Royal Festival Hall Live - 10 June 2001 (2001)
 Mermaid Kiss – Etarlis (2007)
 Magenta – Home (2006), Metamorphosis (2008)
 Johanna Kurkela – Hyvästi, Dolores Haze (2010)
 Kompendium – Beneath The Waves (2012)
 Mike Dawes – What Just Happened? (2013)
 Ayreon – The Theory of Everything (2013)
 Tuomas Holopainen – Music Inspired by the Life and Times of Scrooge (2014)
 Gandalf's Fist – A Forest of Fey (2014)
 Dave Bainbridge – Celestial Fire (2014)
 Kamelot – Haven (2015)
 Karnataka – The Gathering Light (2010), Secrets of Angels (2015)
 Sonata Arctica – The Ninth Hour (2016)
 Steve Hackett – The Night Siren (2017)

Referencer

Eksterne henvisninger 
 

Nightwish
Folkemusikere
Musikere fra England
Christoffer Knuth

Christoffer Knuth, fuldt navn Adam Christoffer lensgreve Knuth, født 1. oktober 1973, er hofjægermester samt ejer og daglig leder af Knuthenborg Gods.

Christoffer er søn af Adam Wilhelm Knuth og forfatteren Helle Stangerup, og bror til folketingsmedlem Marcus Knuth.

Christoffer Knuth er juridisk kandidat fra Københavns Universitet, ligesom han er Master of Laws fra Canterbury Universitet og Magister Juris fra University of Oxford. Han har derudover en Executive Master of Business Administration på Copenhagen Business School. Efter jurastudierne har han arbejdet som advokatfuldmægtig og advokat, ligesom han har undervist som manuduktør på Københavns Universitet.

I 2008 overtog han den daglige ledelse af Knuthenborg Gods, herunder Knuthenborg Safaripark.

Christoffer Knuth har siden 2010 været gift med Stephanie Knuth. Han har været i den Kongelige Livgarde, hvor han opnåede rang af kaptajn af reserven.

Kilder 

Godsejere fra Danmark
Advokater fra Danmark
Hellerup Idræts Klub (tennis)

Hellerup Idræts Klub er en dansk tennisklub, beliggende i Hellerup, København. Klubben er regnet for en af de største tennisklubber i Danmark, og havde i 2016 2.349 medlemmer.

Historie 
Klubben blev grundlagt i 1900 som en fodbold og tennisklub.

Baner 
Klubben har 15 udendørsbaner og otte indendørsbaner på Hartmannsvej, foruden fire udendørsbaner ved Hellerup Havn.

Se også 
 Hellerup Idrætsklub
 Hellerup Idræts Klub (håndbold)

Referencer

Eksterne kilde/henvisning 
 Hellerup Idræts Klubs tennnisafdelings hjemmeside 
 Hellerup Idrætsklubs officielle hjemmeside

Sportsklubber i København
Etableret i 1900
Idræts Klub (tennis)
Bevægelsen (parti)

Bevægelsen () var et islandsk politisk parti, der ved sin stiftelse i 2009 havde tre medlemmer af Altinget; alle forhenværende medlemmer af Borgerbevægelsen.

 Þór Saari, økonom
 Margrét Tryggvadottir, redaktør
 Birgitta Jónsdóttir, digter, redaktør og kunstner and artist

Baggrund og udvikling 
Græsrodsbevægelsen Borgerbevægelsen var skabt efter de islandske bankers sammenbrud i oktober 2008 kastede Island ud i en dyb økonomisk og politisk krise og fik valgt fire tingmænd ved altingsvalget 2009, men den ene af disse, Þráinn Bertelsson, forlod partiet i sommeren 2009. De resterende tre medlemmer af Borgerbevægelsens altingsgruppe var utilfredse med deres bagland og besluttede at skabe en ny græsrodsbevægelse, som de kaldte Bevægelsen. Samarbejdet mellem de tre haltede dog, og i 2012 forlod Birgitta Jónsdóttir partiet og var samme år medstifter af Piratpartiet.

Den 18. marts 2012 fusionerede Bevægelsen med resterne af Borgerbevægelsen og Det Liberale Parti til partiet Daggry.

Noter 

Tidligere politiske partier i Island
Chris Madsen

Chris Madsen (25. februar 1851 - 9. januar 1944) var en fremtrædende danskfødt politimand i det vilde vesten. Selvom han var dømt for kriminelle handlinger i både Danmark og USA, lykkedes det ham  efter 15 års tjeneste i den amerikanske hær at blive politimand i Oklahoma, hvor hans indsats væsentligt bidrog til at udrydde lovløsheden.

Ungdom
Efter afslutningen af sin uddannelse på Kauslunde skole begyndte Madsen en kriminel karriere hvilket resulterede i flere domme for bedrageri og forfalskning. Kun fire dage efter sin ankomst til Amerika, d. 17 januar 1876, med dampskibet S/S Dakota, lod han sig hverve til den amerikanske hær, hvor han tjente ved kavaleriet i 15 år. Han kæmpede i indianerkrigene til sin afsked i 1891. Under sin periode i hæren blev han idømt  fem måneders fængsel for tyveri.

Politimand
Efter sin tid i den amerikanske hær blev han i 1891 Deputy U.S. Marshal i territoriet Oklahoma (der endnu ikke var en stat). Over 300 lovovertrædere blev enten anholdt eller dræbt af Madsen og hans to kolleger, blandt dem Bill Doolin og hans bande, The Wild Bunch. Madsen var personligt ansvarlig for drabene på tre bandemedlemmer. Efter tjeneste med Theodore Roosevelt i den spansk-amerikanske krig blev han i 1898 Deputy U.S. Marshal  i Indianerterritoriet. I 1911 blev han udnævnt til U.S. Marshal for staten Oklahoma af president William Howard Taft. Senere var han politimester i Oklahoma City. Fra 1918 til 1922 tjente han som særlig efterforsker for guvernøren i Oklahoma.

Referencer

Eksterne henvisninger 

 Artikel om Chris Madsen på danmarkshistorien.dk, Aarhus Universitet: https://danmarkshistorien.dk/leksikon-og-kilder/vis/materiale/chris-madsen-1851-1944/

 

Personer fra Assens Kommune
Amerikanere i 1800-tallet
Politifolk fra USA
Amotion

Amotion (bedre kendt som aMOTION) er en dvd-cd sæt af A Perfect Circle. Dvd'en indeholder musikvideoer af gruppens singler fra deres første to albums, og cd'en indeholder remixes af gruppens sange. Sættet blev udgivet 16. november 2004 kort tid efter albummet eMOTIVe.

Album fra 2004
Trend (Vesthimmerlands Kommune)

Trend er en bebyggelse i Vesthimmerlands Kommune i Nordjylland, der ligger i nærheden af Vitskøl Kloster og 22 km vest for Aars. Trend ligger ud til Bjørnsholm Bugt i Limfjorden. Trend fik sit navn fra en mølle, der blev bygget af Vitskøl Kloster, som hed Trende mølle. Trend har en kro og campingplads. Kroen hedder Trend kro, og campingpladsen har en lille dagligvarebutik, en minigolfbane, bar og et spisested. Stranden er populær blandt beboerne og benyttes af surfere. Det særlige ved stranden er, at der er lavvande langt ud. I Trend Storskov syd for Trend ligger Trend jagthytte som ejes af Dronning Margrethe.

Referencer 

Lokaliteter i Vesthimmerlands Kommune
FYI

FYI er en forkortelse for For Your Information (bogstaveligt: 'Til Din Orientering', eller: 'til efterretning').

Forkortelsen bruges ofte i e-mails, på sociale medier eller ved påmindelser, hovedsagelig i begyndelsen af en meddelelse.

Udtrykket er uformelt. Der anvendes til information, som modtageren kan finde interessant, men ikke direkte nødvendigvis kræver en (re)aktion.

Selv om forkortelsen stammer fra det engelske sprog, bliver den i denne betydning også anvendt på andre sprog, blandt andet på dansk.

Ekstern henvisning 
 Hvad betyder FYI?  på hvadhvemhvor.dk

Se også 
 FAQ

Internetjargon
Daniel Ek

Daniel Ek (født 21. februar 1983) er stifter og ejer af den svenske musiktjeneste Spotify.

Ek voksede op i Rågsved i Stockholm.

Eksterne henvisninger 
 Crunchbase, Hentet 10. marts 2018
 "Spotify's Daniel Ek: Most Important Man in Music" Forbes 16. januar 2012, Hentet 10. marts 2018

Personer fra Stockholm
Nathan for You

Nathan for You er en amerikansk  Realityshow-baseret komedie dokumentar-tv-serie med Nathan Fielder i hovedrollen. Serien havde premiere den 28. februar 2013 på den amerikanske tv-station Comedy Central. Fielder spiller en underlig version af sig selv, der forsøger at anvende sin businessbaggrund og livserfaringer til at hjælpe kæmpende små virksomheder og folk ved at tilbyde dem fremmeartede strategier, ved at parodiere marketings-metoder og management consulting.

Handling
Serien fokuserer på Nathan Fielder, portrætteret af manden med same navn, en middeldygtig handelshøjskole-type og konsulent, hvis mål er at hjælpe små virksomheder, der kæmper med at få kunder i butikken. Hans marketing forslag er ofte bizarre og detaljerede. Et omdrejningspunkt i serien er Fielders sociale akavethed.

Omtale
Kombinationen af Nathan Fielders vanvittige deadpan-præsentation af hans ekstreme ideer som f.eks frozen yogurt med prutsmag og lanceringen af dem i den virkelige verden med ægte menneskers ægte reaktioner er et socialt komedieeksperiment, der minder om Sacha Baron Cohens Borat og Brüno.
Flere af ideerne har bredt sig til de regulære amerikanske nyheder, som i Dumb Starbucks, da han får en lokal café til at kopiere al indretning og produkter i gigantkæden, men bare sætte ordet dumb foran alt for at undgå retssager.

Eksterne henvisninger 
 
Amerikanske tv-serier fra 2010'erne
Realityshows fra USA
Tv-programmer fra Comedy Central
Nathan Fielder

Nathan Joseph Fielder (født 12. maj 1983 i Vancouver i Canada) er en canadisk forfatter og komiker. Han er bedst kendt for at have skabt og medvirket i Comedy Central-tv-showet Nathan for You.

Han er født ind i en jødisk familie. Hans forældre, Eric og Deb var socialrådgivere. Han gik på Point Grey Secondary School, hvor han var medlem af skolens improvisations-komediegruppe, der også inkluderede Seth Rogen. Fielder arbejdede som tryllekunstner som teenager og er medlem af The Magic Castle i Los Angeles, i Californien. Fielder studerede business på University of Victoria, hvor han bestod med en bachelor i handel i 2005.

Eksterne henvisninger 

 

Skuespillere fra Canada
Filmproducere fra Canada
Personer fra Vancouver
Manuskriptforfattere fra Canada
Komikere fra Canada
The Bonnie Banks o' Loch Lomond

"The Bonnie Banks o' Loch Lomond" eller blot "Loch Lomond" er en velkendt traditionel skotsk folkesang (Roud No. 9598), der blev publiceret første gang i 1841 i Vocal Melodies of Scotland. Sangen omhandler Loch Lomond, der er Skotlands største loch, der ligger mellem de to counties Dunbartonshire og Stirlingshire. I Skotland er sangen ofte den sidste sang, der bliver spillet til aften med festivitas (dansefester, middage mv.).

Loch Lomond blev opført live af Benny Goodman ved The Famous 1938 Carnegie Hall Jazz Concert den 16. januar 1938 med Martha Tilton på vokal. Den er siden blev indspillet af mange forskellige kunstnere og bands, heriblandt rockgruppen AC/DC, jazzsangeren Maxine Sullivan (for hvem det blev et stort hit), Mudmen og det skotsk-canadiske punkband The Real McKenzies. Både det skotske folkrockband Runrig og det østrigske Quadriga Consort har brugt sangen som det sidste nummer ved deres koncerter.

Tekst 
By yon bonnie banks and by yon bonnie braes,

Where the sun shines bright on Loch Lomond,

Where me and my true love were ever wont to gae

On the bonnie, bonnie banks o' Loch Lomond.

Omkvæd:

O ye'll tak' the high road, and I'll tak' the low road,

And I'll be in Scotland a'fore ye,

But me and my true love will never meet again,

On the bonnie, bonnie banks o' Loch Lomond.

'Twas there that we parted, in yon shady glen,

On the steep, steep side o' Ben Lomond,

Where in purple hue, the hieland hills we view,

And the moon coming out in the gloaming.

Omkvæd

The wee birdies sing and the wildflowers spring,

And in sunshine the waters are sleeping.

But the broken heart it kens nae second spring again,

Though the waeful may cease frae their grieving.

Omkvæd

Referencer 

Runrig
Folkemusik fra Storbritannien
Højre-Grønne Folkeparti

Det Højre-Grønne Folkeparti (), oftest blot kaldet De Højre-Grønne (), var et islandsk højrefløjsparti, der blev stiftet 17. juni 2010. Partiet opløstes 27. februar 2016, og dets medlemmer tilsluttede sig efterfølgende kollektivt det nyoprettede Islands Nationale Front.

Oprindeligt program 
De Højre-Grønne var i partiets første fire leveår et økonomisk liberalt og euroskeptisk parti med et program inspireret af amerikansk libertarianisme.

Partiet ønskede offentlige monopoler som Mjólkursamsalan (MS) og det statslige alkohol og tobaksmonopol ÁTVR nedlagt.

De Højre-Grønne var imod islandsk medlemskab af EU og euroen, men ønskede spørgsmålet lagt ud til en folkeafstemning. Som løsning på problemet med den ustabile islandske krone foreslog partiet at indføre en ny valuta, som de kaldte rigsdaler (ríkisdalur)" efter Islands valuta før indførelsen af kronen, der skulle knyttes til den amerikanske dollar med en fast vekselkurs.

Partiet gik ind for indførelse af en 20% flad skat, stop for yderligere vækst i de offentlige udgifter, samt ansættelsestop i den offentlige sektor i mindst 4 år. Endvidere ønskede de øjeblikkelig afskaffelse af al told, importafgifter og punktafgifter. 

De Højre-Grønne ønskede også bedre beskyttelse af den islandske natur og en mere restriktiv indvandrerpolitik.

Videre udvikling 
Ved valget 27. april 2013 opnåede partiet kun 1,7% af stemmerne og var dermed langt fra at passere spærregrænsen på 5%. Medstifteren Guðmundur Franklín Jónsson trådte efterfølgede tilbage som formand. I 2014 overtog Helgi Helgason formandsposten. Han nedtonede den økonomiske liberalisme og partiets grønne profil, og skruede op for retorikken i indvandrerspørgsmålet, hvilket fik mange af partiets liberale medlemmer til at forlade det. I januar 2016 lancerede Helgi Helgason et nyt nationalistisk parti ved navn Islands Nationale Front, som resterne af de Højre-Grønne gik ind i ved det nye partis officielle stiftelse den 27. februar.

Navn 
Navnet de Højre-Grønne (Hægri grænir) var et ordspil på Venstrepartiet – De Grønne, der er kendt som de Venstre-Grønne (Vinstri grænir).

Valgresultater

Altinget

Partiledere

Se også 
 Politiske partier i Island

Noter 

Tidligere politiske partier i Island
Tableau (opstilling)

Et tableau kan være en opstillet formation af mennesker, som arrangeres som i et stillbillede. Ønsker man at eksemplificere en bestemt situation, hvor der ønskes fokus på ansigtsudtryk og kropssprog, kan man gøre dette ved at danne et tableau.
Et tableau kan fx illustrere en episode, eller en historisk begivenhed, man ønsker at gengive.

Ordet stammer fra fransk tableau

Ord og vendinger
Mikkel Honoré

Mikkel Frølich Honoré (født 21. januar 1997 i Fredericia) er en dansk cykelrytter, som kører for det professionelle cykelhold .

Meritter 
2014
1. plads, samlede klassement, Sint-Martinusprijs Kontich
2015
1. etape af Trophée Centre Morbihan
3. plads, samlede klassement, Trophée Centre Morbihan
1. plads, samlede klassement, Sint-Martinusprijs Kontich
2017
 8. plads, Liège-Bastogne-Liège U23
 8. plads, Flandern Rundt U23
 10. plads, Piccolo Giro di Lombardia
2018
 1. plads, Circuit de Wallonie
 4. etape (TTT) af Tour de l'Avenir
 4. plads, samlede klassement, Istrian Spring Trophy
 5. plads, Gent-Wevelgem U23
 10. plads, Eschborn-Frankfurt U23
2019
 10. plads, samlede klassement, Adriatica Ionica Race
2020
 1b. etape (TTT) af Settimana Internazionale di Coppi e Bartali
 7. plads, Classic de l'Ardèche
2021
 1. plads, 5. etape i Baskerlandet Rundt
 2. plads samlet i Settimana Internazionale di Coppi e Bartali
Vinder af 5. etape
 2. plads, Druivenkoers Overijse
 3. plads, La Drôme Classic
 3. plads, Clásica de San Sebastián
 3. plads, Bretagne Classic Ouest-France
 4. plads, Classic de l'Ardèche

Eksterne henvisninger 

 

Personer fra Fredericia
Mandlige cykelryttere fra Danmark
Jesper Schultz

Jesper Schultz (født 27. februar 1996 i Tornum) er en dansk tidligere professionel cykelrytter, der senest kørte for .

Resultater 

 2017:
 8. plads, Rad am Ring
 2018:
 Ungdomstrøjen, Tour of Norway
 Samlet 14. plads, Grand Prix Priessnitz Spa (Fredsløbet)
 2019:
 1. plads, 3. etape Randers Bike Week
 6. plads, Lillehammer GP

Eksterne henvisninger 
 

http://www.feltet.dk/nyheder/jonas_vingegaard_samlet_femmer_i_fredsloebet/

https://www.feltet.dk/nyheder/niklas_larsen_vinder_lillehammer_gp/

https://www.feltet.dk/nyheder/jesper_schultz_vinder_i_waoo-hattrick_ved_randers_bike_week/

Personer fra Vejen Kommune
Mandlige cykelryttere fra Danmark
Kvindelisten (Island, 1922)

Kvindelisten () var et islandsk kandidatforbund, der blev dannet af kvindeforeninger i Reykjavík og Samband norðlenskra kvenna i Akureyri (Nordlandske kvinders forbund) i 1922.

Listen blev dannet op til valget til halvdelen af de seks landsvalgte pladser i Altingets øvre del i 1922 med det formål at få indvalgt kvindelige kandidater. Ved valget fik Kvindelisten 22,3% af stemmerne, hvilket gav et mandat til rektor for Kvindeskolen i Reykjavík Ingibjörg H. Bjarnason, der blev det første kvindelige medlem af Altinget. 

Kvindelisten opstillede ikke til det ordinære altingsvalg i 1923, da man ikke mente at kunne vinde et kredsmandat. I de første to år sad Ingibjörg som partiløs, men i 1924 var hun medstifter af Det Konservative Parti, hvilket skuffede mange af initiativtagerne til Kvindelisten. 

Listen opstillede igen ved valget i 1926 til den anden halvdel af de landsvalgte pladser, men fik denne gang blot 3,5% af stemmerne, hvorefter foreningerne bag kandidatforbundet opgav at opstille kvindelister.

Baggrund 
Island havde indført valgret for kvinder over 40 år i 1915 med en efterfølgende årlig nedsættelse af valgretsalderen med 1 år. Ved forfatningsændringen i 1920 ligestilledes mandlige og kvindelige vælgere, og valgretsalderen blev 25 år for begge køn. I det følgende årti opstilledes mange kvindeforeninger lister med kvindelige kandidater ved lokale valg. 

Langt de fleste medlemmer af Altinget blev valgt i landkredse med 1-2 medlemmer, hvor kvindelige kandidater ikke havde reel mulighed for at blive valgt. Reykjavík-kredsen havde fire mandater, men de etablerede partier i byen var tilbageholdende med at opstille kvinder på deres lister. Forfatningsændringen i 1915 omdannede imidlertid de seks hidtidige kongevalgte pladser i Altingets øvre del ("overhus") til såkaldte landsvalgte mandater, der blev valgt ved forholdstalsvalg i hele landet med tre pladser på valg hvert fjerde år. I modsætning til valgkredsene kunne veletablerede lokale kandidater ikke dominere disse valg, så de tiltrak nye partier og lister.

Partiet Kvindelisten 
I 1983 dannedes partiet Kvindelisten, der blev opkaldt efter kandidatforbundet fra 1920'erne. Kvindelisten blev valgt ind ved samtlige altingsvalg frem til den i 1998 gik med i Alliancen, og var med til at øge kvindeandelen i Altinget markant.

Kilde 
Gunnar Karlsson: History of Iceland, University of Minnesota Press, Minneapolis 2000 s. 279

Tidligere politiske partier i Island
Kvindepartier
Etableret i 1922
Ophørt i 1926
Brøndby Masterclass

Brøndby Masterclass er fodboldklubben Brøndby IF's ungdomsafdeling, der består af spillere fra U/13 til U/19.

Baggrund 
Brøndby Masterclass er en Brøndby IF' talentafdeling, hvorfor uddannelse er en del af hverdagen. Det betyder at der samarbejdes med Brøndby Gymnasium om STX og HF, Brøndby Idrætsefterskole om 9. og 10. klasse, Brøndbyvester Skole om 7. og 8. klassetrin, UCN - Uddannelsescentret Nygård om 10. klasse, CPH West om handelsskole, og NEXT Uddannelse København og både 10. klasse, STX, HF og faglige uddannelser.

Trænere

U/19-trup

U/17-trup

Referencer

Eksterne henvisninger 

 Brøndby Masterclass' officielle hjemmeside

Masterclass
Brøndbyvester
Brøndby IF
Erik Abrahamsen

Erik Abrahamsen, (født 9. april 1893 i Brande i Jylland, død 17. februar 1949) var en dansk musikhistoriker.

Abrahamsen gik gennem musikkonservatorium i København, tog magisterkonferens ved universitetet i København, og doktorgrad i Fribourg (Schweiz). Han var organist og assistent ved Det Kongelige Bibliotek (musikafdelingen), indtil han i 1924, blev lektor i musikvidenskab på universitetet, og i 1926, danmarks første professor i faget.

Abrahamsen, offentliggjorde, blandt andre Liturgisk musik i den danske kirke efter reformationen (1919), hans ph.d. - afhandling om de romerske og tyske elementer i den gregorianske sang og danske folkesang, Éléments romans et allemands dans le chant grégorien et la chanson populaire en Danemark, (1923), og Tonekunsten (1927). Han har også oversat Romain Rollands musiklitterære arbejde og skrev en lang række musikhistoriske artikler i Svensk uppslagsbok.

Kilder 
 Artiklen, eller dele af det, er oversat fra Wikipedia på svensk
 Behrend, W.: 
 Svensk uppslagsbok, Lund, sverige, i 1929

Musikhistorikere fra Danmark
Professorer fra Københavns Universitet
Personer fra Jylland
Personer i Kraks Blå Bog (afdøde)
Revolutionære kommunisters front

Revolutionære kommunisters front () var et islandsk trotskistisk parti, der blev grundlagt i 1970 ved omdannelse af en eksisterende socialistisk ungdomsorganisation.

Historie 
Æskulýðsfylkingin - samband ungra sósíalista (Ungdomsfronten - unge socialisters forbund) var stiftet som Socialistpartiets ungdomsorganisation i begyndelsen af november 1938, kort efter grundlæggelsen af partiet. Fra midten af 1960'erne blev organisationen samlingssted for forskellige grupper af unge fra den yderste venstrefløj. I 1968 blev Socialistpartiet nedlagt i forbindelse med Folkealliancens omdannelse til et politisk parti, hvilket efterlod Ungdomfronten uden et klart formål. I 1970 brød organisationen med Socialistpartiets arvtager Folkealliancen og omskabtes til et politisk parti under navnet Fylkingin - baráttusamtök sósíalista (Fronten - socialisternes kampgruppe). Efter hårde interne kampe vandt den trotskistiske fraktion magten over partiet i 1976, og ansøgte om medlemskab af Fjerde Internationale i 1976, hvorefter partiet skiftede navn til Fylking baráttusinnaðra kommúnista (Revolutionære kommunisters front). 

Partiet stillede op til altingsvalgene i 1974, 1978 og 1979; det fik 0,2% af stemmerne ved de to første valg og 0,4% i 1979. 

Ved indgangen til 1980'erne var tidsånden ikke længere med venstrefløjen og Fronten oplevede faldende tilslutning. I 1984 besluttede partiet derfor at indgå i Folkealliancen, men sideløbende fortsætte med at fungere som selvstændig organisation. Året efter skiftede organisationen navn til Baráttusamtök sósíalista (Socialisternes kampgruppe) i et forsøg på at appellere bredere, men gik gradvis i opløsning i de følgende år.

Tidsskrift 
Gennem alle årene var organisationens talerør tidsskriftet Neisti.

Eksterne henvisninger 
 Tidsskriftet Neisti på Tímarit.is

Kilder 
 Dóra Hafsteinsdóttir & Sigríður Harðardóttir (red.): Íslenska Alfræðiorðabókin A-G. Örn og Örlygur hf., Reykjavík 1990.
 Dóra Hafsteinsdóttir & Sigríður Harðardóttir (red.): Íslenska Alfræðiorðabókin H-O. Örn og Örlygur hf., Reykjavík 1990.
 Dóra Hafsteinsdóttir & Sigríður Harðardóttir (red.): Íslenska Alfræðiorðabókin P-Ö. Örn og Örlygur hf., Reykjavík 1990.

Tidligere politiske partier i Island